b'\n_START_ARTICLE_\nFrode Saugestad\n_START_SECTION_\nAkademisk karriere\n_START_PARAGRAPH_\nFrode Saugestad er utdannet ved Universitetet i Oslo (cand. mag. 2002), og har en Master (MA 2003) og en doktorgrad (Ph.D 2005) fra School of Oriental and African Studies (SOAS), University of London. Hans forskning fokuserer p\xc3\xa5 den moderne romanen hovedsakelig fra det 20 \xc3\xa5rhundre._NEWLINE_Saugestad var i perioden 2007\xe2\x80\x932010 post-doctoral research fellow ved CMES, Harvard University. Ved Harvard underviste han il\xc3\xb8pet av v\xc3\xa5ren 2010 kurset \xc2\xabThe Novel of the Periphery\xc2\xbb ved Department of Comparative Literature,_NEWLINE_Saugestad utga i 2009 boken \xc2\xabIndividuation and the Shaping of Personal Identity: A Comparative Study of the Modern Novel\xc2\xbb som er en studie av romanene til Knut Hamsun, James Joyce, Naguib Mahfouz og Tayeb Salih.\n_START_SECTION_\nMedia\n_START_PARAGRAPH_\nSaugestad skriver jevnlig for Dagens N\xc3\xa6ringsliv og har skrevet kronikker for Aftenposten og Dagbladet, samt artikler og intervjuer for Vinduet litter\xc3\xa6re tidsskrift og Babylon, tidskrift for Midt\xc3\xb8sten og Nord-Afrika, og Politiken._NEWLINE_V\xc3\xa5ren 2009 arrangerte Saugestad \xc2\xabHva n\xc3\xa5 for Midt\xc3\xb8sten? 15 \xc3\xa5r etter Oslo-avtalen\xc2\xbb, en tre dagers internasjonal konferanse om Midt\xc3\xb8sten ved Litteraturhuset i Oslo. Konferansen samlet ledende politikere, forskere, journalister og forfattere for \xc3\xa5 diskutere de historiske konsekvensene av Oslo-avtalen._NEWLINE_I 2009 r\xc3\xb8pet Saugestad i intervjuer med Dagens N\xc3\xa6ringsliv Forskerforum magasinet Massiv og D2 at han \xc3\xb8nsket \xc3\xa5 legge sin akademiske karriere p\xc3\xa5 hylla for \xc3\xa5 bli eventyrer. I mai 2010 krysset han Gr\xc3\xb8nland p\xc3\xa5 ski._NEWLINE_Frode Saugestad har ogs\xc3\xa5 gjestet Nytt p\xc3\xa5 nytt og Trygdekontoret_(TV-program) p\xc3\xa5 NRK3. P\xc3\xa5 Trygdekontoret hyllet Saugestad \xc3\x85ge Aleksandersen og tr\xc3\xb8nderrocken._NEWLINE_V\xc3\xa5ren 2011 debuterte han som skj\xc3\xb8nnlitter\xc3\xa6r forfatter med novellen \xc2\xabEn ung manns bekjennelser om kj\xc3\xa6rlighet\xc2\xbb i antologien \xc2\xabGruppe 11\xc2\xbb p\xc3\xa5 Kolon forlag. Novellen ble ogs\xc3\xa5 trykket i Vinduet No. 2, 2011._NEWLINE_I 2013 ga han ut romanen En ung manns bekjennelser om kj\xc3\xa6rlighet p\xc3\xa5 Kolon Forlag. Boken ble d\xc3\xa5rlig mottatt og fikk slakt i blant annet Aftenposten.'